b'\n_START_ARTICLE_\nIndianerreservater i Arizona\n_START_PARAGRAPH_\nDer er 22 statslige Indianerreservater i Arizona i USA. 14 indianerstammer ejer 7.822.000 hektar af reservatland indenfor Arizonas gr\xc3\xa6nser. Omkring 166.000 stammemedlemmer lever i indianerreservater, mens andre 75.000 stammemedlemmer lever andre steder udenfor reservaterne. Hver af statens 22 reservater er en suver\xc3\xa6n nation med gr\xc3\xa6nser indenfor USA, med sin egen stammeregering, love, kultur og told._NEWLINE_Bes\xc3\xb8gende i reservaterne er under stammernes love, ikke under Arizonas love._NEWLINE_Det forventes at de bes\xc3\xb8gende i reservaterne respekterer disse menneskers skikke og kulturer._NEWLINE_Alkohol er illegal i alle reservater p\xc3\xa5 n\xc3\xa6r i Colorado River-reservatet og i byerne Whiteriver og Cocopah. I visse omr\xc3\xa5der, som i Monument Valley i Navajo-reservatet, er vandring forbudt. Fotografering og videooptagelser er ikke velset i mange situationer. Hopi-landsbyer og ceremonier m\xc3\xa5 ikke fotograferes, skitseres eller deres lyd optages.'